SMS Schleswig-Holstein
<s>SMS Schleswig-Holstein je bio njemački bojni brod, najpoznatiji po ulozi koju je odigrao na samom početku Drugog svjetskog rata 1939. godine.</s>

<s>Sagrađen je u carskoj Njemačkoj kao četvrti i posljednji brod klase Deutschland.</s><s>Kada je 1908. godine službeno uveden u naoružanje Kriegsmarine, već je, kao pre-drednot, bio zastario u odnosu na drednote.</s><s>Usprkos toga je sudjelovao u Prvom svjetskom ratu, uključujući i znamenitu bitku kod Jyllanda 1916. godine.</s><s>Njemačka komanda ga je u maju 1917. razoružala i koristila kao ploveću mornaričku kasarnu.</s><s>U takvom je stanju dočekao kraj rata, a poslije bio jedan od rijetkih bojnih brodova koga je bilo Njemačkoj dozvoljeno posjedovati u skladu sa odredbama Versajskog sporazuma.</s>

<s>1926. je renoviran i prenaoružan, ali je nakon uvođenja novih tzv. džepnih bojnih brodova, korišten uglavnom za obuku ljudstva.</s><s>U ljeto 1939. je pod izgovorom službenog posjeta uplovio u luku Slobodnog Grada Danziga, te iskoristio priliku da, neposredno nakon početka njemačke invazije na Poljsku, 1. septembra u 04:47 otvori artiljerijsku vatru na poljski garnizon na poluotoku Westerplatte, što se tradicionalno smatra prvim hicima ispaljenim u Drugom svjetskom ratu.</s><s>Schlewsig-Holstein je sudjelovao u opsadi Westerplattea, a potom i opsadi poljskog garnizona na poluotoku Hel.</s><s>Nekoliko mjeseci kasnije je sudjelovao u invaziji Danske.</s>

<s>Otada je uglavnom obavljao pomoćne zadatke, odnosno čuvao ušće Elbe, a potom i luku Gdinja.</s><s>18. decembra 1944. je onesposobljen u bombardiranju britanskog ratnog zrakoplovstva.</s><s>Posada ga je potopila nekoliko mjeseci kasnije.</s><s>Godine 1948. su ga Sovjeti izvadili i koristili kao mornaričku metu.</s>

<s>Izvori</s>

<s>Literatura</s>

<s>Brodovi 1906.</s><s>Njemački bojni brodovi
Bojni brodovi Prvog svjetskog rata‎ 
Bojni brodovi Drugog svjetskog rata‎</s>

